text: Unge på Fanø får tilbud om drama og billedkunst
  29 september 2010 kl. 06.33
  Kommunerne bag Kulturaftale Vadehavet har bevilget et tilskud på 20.000 kr. til Fanø kommune til opstart af billedkunst- og dramaforløb primært målrettet gruppen af unge mellem 14-17 år.
  Forløbene, der afvikles i samarbejde med Esbjerg Kulturskole, vil være projektorienterede og de første forløb forventes afholdt i første halvdel af 2011. 
  De nye tiltag skal blandt andet ses i lyset af Ungerådets ønsker om, at der i Fanø Kommune oprettes flere tilbud til målgruppen af unge mellem 14-17 år.
  